จงบอกความหมายของคำต่อไปนี้: กระทง
คำว่า กระทง มีความหมายตามชนิดของคำได้ดังต่อไปนี้
- คำนาม มีความหมายได้ว่า ภาชนะเย็บด้วยใบตองหรือใบไม้เป็นต้น ยกขอบสูงสำหรับใส่ของ, ถ้าเสริมขอบปากเป็นรูปกรวยเล็ก ๆ โดยรอบ เรียกว่า กระทงเจิม ภาชนะที่ทำขึ้นสำหรับลอยน้ำในประเพณีลอยกระทง / ตอนหนึ่ง ๆ ของนาซึ่งมีคันกั้น เรียกว่า กระทงนา, อันนา ก็เรียก / ผ้าท่อนหนึ่ง ๆ ของจีวร มีลักษณะเหมือนกระทงนาซึ่งมีรูปสี่เหลี่ยม / ไม้กระดานที่ยึดกราบเรือหรือพาดแคมเรือทั้ง 2 ข้างเป็นตอน ๆ (เทียบภาษามลายู กุดง) / ตอนหนึ่ง ๆ ของข้อความ / ลักษณนามของความผิดอาญาแต่ละกรรมหรือแต่ละครั้ง การกระทำความผิดแต่ละกรรมหรือแต่ละครั้งนั้นถือว่าเป็นกระทงความผิดกระทงหนึ่ง เช่น การกระทำความผิดฐานลักทรัพย์หลายครั้ง การลักทรัพย์แต่ละครั้งเป็นกระทงความผิดกระทงหนึ่ง ๆ / ฐานปรับตามกรมศักดิ์ในกฎหมายเก่า 
- คำคุณศัพท์ มีความหมายได้ว่า เรียกไก่อ่อนอายุประมาณ 3 เดือนว่า ไก่กระทง ใช้สำหรับเรียกไก่ตัวผู้ที่สอนขันว่า ไก่รุ่นกระทง / โดยปริยายใช้เรียกชายกำลังแตกเนื้อหนุ่มเป็นเชิงเปรียบเปรยว่า หนุ่มรุ่นกระทง